Սեուլի ամրապատ

Սեուլի ամրապատ (կորեերեն՝  서울 漢陽都城),  քարից, փայտից և այլ նյութերից կառուցված պարիսպ՝ Սեուլ քաղաքը զավթիչներից պաշտպանելու նպատակով։ Պարիսպը կառուցվել է 1396 թվականին ցուցադրելու և պաշտպանելու Սեուլ քաղաքի սահմանները։ Ժամանակին այն կոչվում էր Hansung։ Պարիսպը ձգվում է 18․6 կմ ՝ Սեուլի չորս լեռների լանջերի երկայնքով՝ Բուգակսան, Ինվագսան, Նաքսան և Նամսան։  Ներկայում պատի 12 կիլոմետրանոց հատվածը համարվում է պատմական վայր և համապատասխանաբար պահպանվում է դարպասների, ջրային դարպասների և ազդանշանային կրակի բլուրների հետ միասին։ Նամսան լեռան հյուսիսային, արևելյան և հարավային հատվածներում իրականացվել են լայնածավալ վերականգնման աշխատանքներ, քանի որ դրանց մի մասը վնասվել, մյուս մասն էլ ամբողջությամբ ավերվել էր Ճապոնական կայսրության օրոք (1910-1945թթ․)։


== Կառուցում ==
Թագավոր Տխեջոյի կողմից Չոսոն դինաստիայի հիմնադրումից հինգ տարի անց՝ 1395 թվականին, թագավորը հիմնեց կառավարության գրասենյակը, որպեսզի կառուցվի Սեուլը պաշտպանող ամրությունը։ Նա հրամայեց Ջոն դո Ջոնին գտնել վայր և համապատասխան հաշվարկներ կատարել։ 1395 թվականի հունվարի 1-ին (ըստ լուսնային օրացույցի) թագավոր Տխեջոն հիմքի դրման արարողություն իրականցրեց։ 197․400 երիտասարդներ երկու տարվա ընթացքում իրականացրել են կառուցումը  և ավարտել են Բուգակսան, Ինվագսան, Նաքսան և Նամսան լեռների երկայնքով ընթացող պատերզամի ավարտից 98 օր անց։ Պարիսպը բաղկացած է եղել 8 դարպասից, որոնցից բոլորն ի սկզբանե կառուցվել են 1396-1398 թթ․ ընթացում։


== Բնութագիր ==
Պարսպի՝ 14-րդ դարի վերջին կառուցված նախնական պատերը, բաղկացած են միջին չափի կլոր քարերից, որոնք ամրացված են կավով։ 15-րդ դարի կեսերին Սեջոնգ Մեծ թագավորի օրոք պատի վրա լայնածավալ վերանորոգման աշխատանքներ են իրականացվել, այդ թվում պատերի հողային բաժինները փոխարինվել են ուղղանկյուն քարե հատվածներով։ Խոշոր վերականգնումը տեղի է ունեցել 1704 թվականին Սուկչոն թագավորի օրոք՝ վերականգնվել են պատի հատվածները, օգտագործելով մեծ միատարր քարե սալիկներ, որոնք նշում են  պարսպի վերջնական և եզակի բնութագիրը։


== Դարպասներ ==
14-րդ դարի վերջին Սեուլի շուրջ կառուցվել էին չորս գլխավոր և չորս օժանդակ դարպասներ։ Չորս գլխավոր դարպասներն էին՝ Տոնդեմուն (Արևելյան դարպասներ), Դոնուիմուն (Արևմտյան դարպասներ), Նամդեմուն (Հարավային դարպասներ) և Սուկջեոնմուն (Հյուսիսային դարպասներ)։ Օժանդակ դարպասները գտնվում էին չորս գլխավոր դարպասների արանքում՝ Սոուիմուն (հարավ-արևմտյան հատվածում), Չանգուիմուն (հյուսիս-արևմտյան), Հյեհվամուն (հյուսիս-արևելյան) և Գվանհուիմուն (հարավ-արևելյան)։ Ներկայումս իրենց սկզբնական տեսքը պահպանել կամ ռեստավրացիայի են ենթարկվել Նամդեմունը (Հարավային դարպասներ) և Տոնդեմունը (Արևելյան դարպասներ)։ Նրանք ընդգրկված են Կորեայի Հանրապետության ազգային հարստության ցանկում՝ առաջին համարի ներքո։


== Կարգավիճակ ==
30 տարվա ընթացքում կառուցված պատի շատ մասեր քանդվել են փողոցների երեսարկման և տրամվայի գծերի անցկացման պատճառով։ Այնուամենայնիվ, պարսպի նշանակալի մասերը պահպանվել են։ Ամենալավ պահպանված և հայտնի երթուղիներից է Բուկակսան լեռան պարիսպը՝ 2,3 կիլոմետրանոց արահետով, որը անցնում է Սուկջոնմունով։ Նախկինում հասարակության համար փակ էր ռազմական օբյեկտին մերձ լինելու պատճառով, հետագայում արահետը հասարակության համար բացվեց 2006 թվականին։ Տարիների ընթացքում այդ տարածաշրջանում քիչ բան է փոխվել և շատ արհեստական ​​կառույցներ չեն կառուցվել, ուստի բնական միջավայրը մնում է համեմատաբար անփոփոխ։


== Պատկերասրահ ==

		


== Ծանոթագրություններ ==


== Արտաքին հղումներ ==
https://web.archive.org/web/20170616015349/http://www.exploringkorea.com/seoul-fortress-wall-%EC%84%9C%EC%9A%B8%EC%84%B1%EA%B3%BD/